CELEX: 32012D0786
Language: ro
Date: 2012-12-13 00:00:00
Title: Decizia de punere în aplicare a Comisiei din 13 decembrie 2012 de modificare a Deciziei 2010/221/UE în ceea ce privește măsurile naționale pentru prevenirea introducerii anumitor boli ale animalelor acvatice în părți din Irlanda, Finlanda și Regatul Unit [notificată cu numărul C(2012) 9295] Text cu relevanță pentru SEE

15.12.2012   
            
            
               RO
            
            
               Jurnalul Oficial al Uniunii Europene
            
            
               L 347/36
            
         DECIZIA DE PUNERE ÎN APLICARE A COMISIEI
   din 13 decembrie 2012
   de modificare a Deciziei 2010/221/UE în ceea ce privește măsurile naționale pentru prevenirea introducerii anumitor boli ale animalelor acvatice în părți din Irlanda, Finlanda și Regatul Unit
   [notificată cu numărul C(2012) 9295]
   (Text cu relevanță pentru SEE)
   (2012/786/UE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Directiva 2006/88/CE a Consiliului din 24 octombrie 2006 privind cerințele de sănătate animală pentru animale și produse de acvacultură și privind prevenirea și controlul anumitor boli la animalele de acvacultură (1), în special articolul 43 alineatul (2),
   întrucât:
   
               (1)
            
            
               Decizia 2010/221/UE a Comisiei din 15 aprilie 2010 de aprobare de măsuri naționale pentru limitarea impactului anumitor boli la animalele de acvacultură și la animalele acvatice sălbatice, în conformitate cu articolul 43 din Directiva 2006/88/CE a Consiliului (2), permite anumitor state membre să aplice restricții transporturilor de astfel de animale pentru a împiedica introducerea anumitor boli pe teritoriul lor, cu condiția să fi demonstrat că teritoriul lor sau anumite zone delimitate ale acestuia sunt indemne de bolile respective sau să fi stabilit un program de eradicare sau supraveghere pentru a obține acest statut.
            
         
               (2)
            
            
               Părțile continentale ale teritoriului Finlandei sunt enumerate în anexa II la Decizia 2010/221/UE drept teritorii cu un program de eradicare aprobat referitor la boala bacteriană a rinichiului (BKD).
            
         
               (3)
            
            
               În consecință, Decizia 2010/221/UE aprobă anumite măsuri naționale luate de Finlanda cu privire la transporturile de animale de acvacultură din speciile predispuse din aceste zone.
            
         
               (4)
            
            
               Finlanda a raportat Comisiei că, deși s-au înregistrat progrese în mai multe zone, în unele zone se mai pot depista încă cazuri de BKD. Prin urmare, Finlanda a cerut ca bazinul hidrografic Vesijärvi să fie exclus din programul de eradicare. Anexa II ar trebui să fie modificată în consecință.
            
         
               (5)
            
            
               Anexa III la Decizia 2010/221/UE enumeră în prezent nouă compartimente ale teritoriului Irlandei vizate de un program de supraveghere aprobat referitor la Ostreid herpesvirus 1 μνar (OsHV-1 μνar).
            
         
               (6)
            
            
               Irlanda a notificat Comisiei detectarea OsHV-1 μνar în Drumcliff din compartimentul 3, în estuarul Shannon din compartimentul 6 și în golful Oysterhaven din compartimentul 9. În consecință, ar trebui modificată delimitarea geografică a acestor compartimente specificată în anexa III la Decizia 2010/221/UE.
            
         
               (7)
            
            
               Anexa III la Decizia 2010/221/UE enumeră teritoriile Marii Britanii, ale Irlandei de Nord și ale Domeniului Guernsey vizate de un program de supraveghere aprobat referitor la OsHV-1 μνar.
            
         
               (8)
            
            
               Regatul Unit a notificat Comisiei detectarea OsHV-1 μνar în Anglia și în Irlanda de Nord. În consecință, ar trebui modificată delimitarea geografică a acestor teritorii specificată în anexa III la Decizia 2010/221/UE.
            
         
               (9)
            
            
               Prin urmare, Decizia 2010/221/UE ar trebui modificată în consecință.
            
         
               (10)
            
            
               Măsurile prevăzute în prezenta decizie sunt conforme cu avizul Comitetului permanent pentru lanțul alimentar și sănătatea animală,
            
         ADOPTĂ PREZENTA DECIZIE:
   Articolul 1
   Anexele II și III la Decizia 2010/221/UE se înlocuiesc cu textul anexei la prezenta decizie.
   Articolul 2
   Prezenta decizie se adresează statelor membre.
   
      Adoptată la Bruxelles, 13 decembrie 2012.
      
         
            Pentru Comisie
         
         Tonio BORG
         
            Membru al Comisiei
         
      
   
   
      (1)  JO L 328, 24.11.2006, p. 14.
   
      (2)  JO L 98, 20.4.2010, p. 7.
   
      ANEXĂ
      „
            ANEXA II
            
               State membre și părți ale acestora care dispun de programe de eradicare referitoare la anumite boli ale animalelor de acvacultură, cărora li s-a acordat aprobarea de a lua măsuri naționale pentru a combate acele boli în conformitate cu articolul 43 alineatul (2) din Directiva 2006/88/CE
            
            
                        Boala
                     
                     
                        Statul membru
                     
                     
                        Codul
                     
                     
                        Delimitarea geografică a zonei în care se aplică măsuri naționale aprobate
                     
                  
                        Boala bacteriană a rinichiului (BKD)
                     
                     
                        Finlanda
                     
                     
                        FI
                     
                     
                        Următoarele bazine hidrografice:
                        Kymijoki (cu excepția bazinului hidrografic Vesijärvi), Juustilanjoki, Hounijoki, Tervajoki, Vilajoki, Urpalanjoki, Vaalimaanjoki, Virojoki, Vehkajoki, Summajoki, Vuoksi, Jänisjoki, Kiteenjoki-Tohmajoki, Hiitolanjoki, Tenojoki, Näätämöjoki, Uutuanjoki, Paatsjoki, Tuulomajoki
                     
                  
                        Suedia
                     
                     
                        SE
                     
                     
                        Părțile continentale ale teritoriului
                     
                  
                        Virusul necrozei pancreatice infecțioase (NPI)
                     
                     
                        Suedia
                     
                     
                        SE
                     
                     
                        Zonele litorale ale teritoriului
                     
                  
         
            ANEXA III
            
               State membre și zone ale acestora care dispun de programe de supraveghere referitoare la virusul Ostreid herpesvirus 1 μνar (OsHV-1 μνar), cărora li s-a acordat aprobarea de a lua măsuri naționale pentru a combate boala cauzată de acesta în conformitate cu articolul 43 alineatul (2) din Directiva 2006/88/CE
            
            
                        Boala
                     
                     
                        Statul membru
                     
                     
                        Codul
                     
                     
                        Delimitarea geografică a zonelor în care se aplică măsuri naționale aprobate
                        (state membre, zone și compartimente)
                     
                  
                        Ostreid herpesvirus 1 μνar (OsHV-1 μνar)
                     
                     
                        Irlanda
                     
                     
                        IE
                     
                     
                        Compartimentul 1: golful Sheephaven
                        Compartimentul 2: golful Gweebara
                        Compartimentul 3: golfurile Killala, Broadhaven și Blacksod
                        Compartimentul 4: golful Streamstown
                        Compartimentul 5: golfurile Bertraghboy și Galway
                        Compartimentul 6: golfurile Poulnasharry, Askeaton și Ballylongford
                        Compartimentul 7: golful Kenmare
                        Compartimentul 8: golful Dunmanus
                        Compartimentul 9: golful Kinsale
                     
                  
                        Regatul Unit
                     
                     
                        UK
                     
                     
                        Teritoriul Marii Britanii, cu excepția golfului Whitestable, Kent
                        Teritoriul Irlandei de Nord, cu excepția golfului Killough, Lough Foyle, Carlingford Lough și Strangford Lough
                        Teritoriul Guernsey
                     
                  ”